SL Uradni list Evropske unije C 210/5

Sporočilo vlade Republike Litve v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

(2018/C 210/06)

Litovski geološki zavod pod okriljem Ministrstva za okolje objavlja javni razpis za izkoriščanje konvencionalnih virov ogljikovodikov (nafte) na območju Šilutė-Tauragė

1. Informacije o vrsti virov ogljikovodikov, ki se bodo izkoriščali in za katere je objavljen javni razpis, ter dejavnostih, za katere bo izdano dovoljenje za izkoriščanje virov ogljikovodikov

Objavlja se javni razpis za izkoriščanje (iskanje, raziskovanje in pridobivanje) konvencionalnih virov ogljikovodikov (nafte) na območju Šilutė-Tauragė (v nadaljnjem besedilu: javni razpis) z namenom izdaje dovoljenja za odkrivanje (iskanje in raziskovanje) in izkoriščanje konvencionalnih virov ogljikovodikov (nafte).

V skladu s postopkom, ki ga določa zakonodaja, bo uspešnemu ponudniku izdano dovoljenje za izkoriščanje virov ogljikovodikov (v nadaljnjem besedilu: dovoljenje). Dovoljenje bo imetniku zagotovilo pravico, da izvaja geološko raziskavo konvencionalnih virov ogljikovodikov (nafte) (iskanje in raziskovanje, v nadaljnjem besedilu: geološka raziskava) in da izkorišča konvencionalne vire ogljikovodikov (nafte) na območju Šilutė-Tauragė.

2. Kratek opis predlaganega območja Šilutė-Tauragė, za katero bo izdano dovoljenje za izkoriščanje virov ogljikovodikov

Območje Šilutė-Tauragė se nahaja v okrožjih Šilutė, Tauragė in Jurbarkas in v občini Pagėgiai. Območje obsega 1 800,0 km2, od tega urbana območja 132 km2 in zaščitena območja 623 km2. Koordinate kotnih točk območja v koordinatnem sistemu LKS-94 so naslednje:

Kotna točka Koordinate (v skladu z litvanskim koordinatnim sistemom LKS-94 iz leta 1994) X Y 1 6145300 335025 2 6144954 349638 3 6144814 353327 4 6126284 352714 5 6125425 381319 6 6124470 420523 7 6107857 420225 8 6103569 420147 9 6135288 334077

Obrežje reke Nemunas tvori južno mejo območja Šilutė-Tauragė.

3. Predvideni datum končanja postopka izdaje dovoljenja za izkoriščanje virov ogljikovodikov na območju Šilutė-Tauragė

Načrtuje se, da bi dovoljenje bilo izdano v prvem četrtletju 2019. V tem času bi z uspešnim ponudnikom tudi bila podpisana pogodba za izkoriščanje virov ogljikovodikov na območju Šilutė-Tauragė.

4. Datum in čas, do katerega je treba oddati ponudbe; kraj (naslov) za oddajo ponudb

Ponudbe je treba oddati Litvanskemu geološkemu zavodu pod okriljem Ministrstva za okolje na naslovu S. Konarskio g. 35, LT-03123, Vilnius, Litva, in sicer do 12:00 (opoldne), 31. oktobra 2018.

5. Merila za ocenjevanje ponudb

Ponudbe bodo ocenjene na podlagi naslednjih meril:

5.1 skladnost ponudnikov z minimalnimi zahtevami glede ekonomskega in finančnega stanja, kot je določeno v javnem razpisu;

5.2 skladnost ponudb z zahtevami iz javnega razpisa in pravili, ki veljajo za javne razpise, za izkoriščanje virov ogljikovodikov (v nadaljnjem besedilu: pravila);

5.3 skladnost ponudnikov z zahtevami iz javnega razpisa, kar zadeva izkušnje iz geološkega raziskovanja in izkoriščanja konvencionalnih ogljikovodikov (nafte);

5.4 skladnost ponudb z zahtevami iz javnega razpisa, kar zadeva načrtovane metode, načine in obseg raziskav ogljikovodikov, tehnologijo vrtanja, ki se bo uporabila za raziskovanje (iskanje in raziskovanje) in/ali pridobivanje, obseg vrtalne opreme, ki se bo uporabila za raziskovanje, razpoložljiva orodja, opremo in tehnične ukrepe, ki so potrebni za raziskovanje konvencionalnih ogljikovodikov in izdelavo vrtin;

5.5 skladnost ponudb z zahtevami iz javnega razpisa, kar zadeva naložbe, rezervirane za geološko raziskovanje območja Šilutė-Tauragė in izvajanje ukrepov za zaščito okolja;

5.6 najvišja ponudba, ki jo je oddal ponudnik.

6. Podrobnosti javnega razpisa so objavljene na spletni strani organa, odgovornega za razpis, torej Litvanskega geološkega zavoda pod okriljem Ministrstva za okolje: www.lgt.lt (Skelbimai > Žemės gelmių išteklių naudojimo konkursai > Angliavandenilių išteklių naudojimo konkursas > Konkurso sąlygos [Objave > Javni razpisi za izkoriščanje podzemnih naravnih virov > Javni razpis za izkoriščanje virov ogljikovodika > Podrobnosti javnega razpisa]).

7. Rok za prošnje za pojasnila o podrobnostih javnega razpisa

V skladu s točko 12 pravil je rok za prošnje za pojasnila o podrobnostih javnega razpisa 20 koledarskih dni po objavi zadnjega poziva za oddajo ponudb, kot je navedeno v točki 11 pravil. Prošnje za pojasnila o podrobnostih javnega razpisa, predložene več kot 20 koledarskih dni po objavi zadnjega poziva za oddajo ponudb, kot je navedeno v točki 11 pravil, ne bodo upoštevane.

8. Dodatne informacije o javnem razpisu

Dodatne informacije o javnem razpisu je možno pridobiti pri:

Litvanskem geološkem zavodu pod okriljem Ministrstva za okolje

Naslov: